Dominic Nitiwul

**Dominic Aduna Bingab Nitiwul** (nyɛla bini dɔɣi so silimin gɔli 4, November yuuni 1977) nyɛla Ghana nira ka lahi nyɛ jintori zaŋti Bimbilla yaɣili din be Northern Region, Ghana tingbani ni.  O lahi nyɛla ŋun daa lahi tum Pan-African Parliament ni. Tum silimin gɔli February yuuni 2017, Nitiwul n daa nyɛ Minister of Defence nti Ghana.

## Baŋsim Bohimbu
Dominic Nitiwul nyɛla ŋun bohim baŋsim karinzona din be Ghana ni United Kingdom ni. O daa nyɛla ŋun naagi o O level St Charles Secondary and Seminary School yuuni 1992. Germany tingbani ni, o daa nyɛla ŋun deegi shɛhira gbana zankpa zabili gooby ( yuuni 2003) ni maliŋ ( yuuni 2005), International Academy for Leadership karinzɔŋ ni. O daa lahi nyɛla ŋun nyɛ Master of Business Admininstration shɛhira gbaŋ, University of South Wales ni Master of Laws in coorporate finance,  University of Westminster.

## Siyaasa

### Jintɔra
Nitiwul daa nyɛla bini piigi so ni o zani ti o yaɣili Ghana jina duu yuuni 2002 lala saha o daa nyɛla yuun pishinaanu. O zuɣusung zilinkom ni, o daa yɛliya ni o bori mi ni bi miyo suhudoo shɛli o ni yɛn zaŋ na yaɣili maa zuɣu. O ni daa yɛli shɛli ŋo daa bi yila shɛli, dama bala  zaba zaba daa kuli nyɛla din be kpinkpaambi ni nanumbi sunsuni.  O daa nyɛla ŋun tum ti committee nim pam Ghana jina duu ni Pan- African Parliament. Di ni n nyɛ;Finance Committee, Monetary and Financial Affairs Committee, Business Committee, Appointment Committee, Youth and Sports Committee, Roads and Transport Committee, and Education Committee. Ŋuni n daa lahi nyɛ jintoribi ban bi galisi jina duu zuɣulaan paa, yuuni 2012 hali ni 2016. 

#### Yuuni 2016 jintoribi piibu piibu
Ntiwul daa nyɛla ŋun di yuuni 2016 jintɔribi piibu piibu o yaɣili maa, ka di nyɛla o daa luhila Dr. Joseph Mamboah Rockson, ŋun daa zanti National Democratic Congress ( Lɛm party).  Poi ni piibu piibu ŋɔ, Ntiwul daa nyɛla ŋun yɛlu ni o nyɛla ŋun yɛn di kuɣu maa dama ni o mini ŋun daa kpaɣiriri bori nam maa daa pala tiŋ bia, dizuɣu o pala ŋun mi binshɛli din kuli chani tiŋ maa ni; o daa lahi nyɛla ŋun kuli yɛri lɛbgimsim tuma shɛli o ni tum. O mini ŋun kpaɣiriri bori nam ŋo daa nyɛla ŋun yɛli ni o ʒini kuɣu maa zuɣu yuu pam, ni ka o pa dihitabli ni niribi maa borila ninvuɣ'palo.

##### Lɛbigimsim tuma
Nitiwul nyɛla ŋun tum lɛbgimsim tuma Bamboi, ni o bo niribi maa toon tibo. O daa nyɛla ŋun gbi kobilisi pihiyoppoin yinika tinsi pam ni o yaɣili maa ka daa lahi che ka bi voogi niɣilim buɣim tahi tinsi pinaayobu ni. O daa lahi nyɛla ŋun mɛ ashibti bihi ayi, pala pinaayi ni karimzɔna.

## Minister of Defence
Silimin gɔli 13 January yuuni 2017, Nitiwul, daa nyɛla ŋun pahi niribi tuuli shɛba tingban zuɣulana Nana Akufo-Addo ni daa piigi. Bi daa piigi o mi zali Minister for Defence dini daa niŋ ka o party New Patriotic Party ( wabgu paati) daa nyɛ ban dee Ghana nam yuuni 2016 piibu piibu ni. Nitiwul nyɛla niribi ni daa kuli saɣiti o piibu maa n ti pahi niribi a nii shɛba gba zuɣu. O pori zaŋ kpɛri tuma ni daa nyɛla tingban zuɣulana Akuffo-Addo ni niŋ shɛli silimin gɔli 27 January yuuni 2017.Bini daa zaŋ gbaŋ ti jina duu, Nitiwul daa nyɛla tingban zuɣulana ni lahi piigi so ni o kuli gbibi bini daa too jaashee shɛli maa silimin gɔli 21 January yuuni 2021.

### Galamsey zuɣu zabbu
Nitiwul daa nyɛla ninvuɣ'so ŋun tuhiri niribi ban soɣiri gbiri tingbani ŋo salima, din zoogi ka bi mi shɛba galamsayers, din daa kuli nyɛ o taachi Minister of Defence. Lala niribi ŋo nyɛla ban soɣiri gbiri salima,ni din pahi Ghana tingbani ni,  ka kuli nyɛ bam saɣindi tingbani maa. Koma pam din be tingbani ŋo ni nyɛla din kuli kuugi ka di nyɛ bi tuma ŋo sababi m bala, ka ko nyurim gba nyɛ din saɣim dama Cyanide ni din pahi kuli nyɛla din gabi dini.  Gomnantinima ban gari daa nyɛla ban tuhi ba pam amaa ka bi nyɛ nasara. Dini daa niŋ ka mini tingbani ŋo linjimanima ni Ministry of Lands and Natural Resources gbini kpalanzuya, Nitiwul daa nyɛla ŋun kpiɣi sochibisi n fa kpatuɣ' shɛŋa bini mali gbiri salima ŋo, ka lahi kari ba yihi luɣ'shɛŋa bini gbiri maa.

#### Salinima zuɣu zabbu
Dini daa niŋ ka bi ku Major Maxwell Mahama silimin gɔli May yuuni 2017, Nitiwul daa nyɛla ŋun gbaagi alikawli ni vihigu din gahim nyɛla bini yɛn pili shɛli, n yihi ninvuɣ'shɛba ban nuu daa be lala tuma ŋo ni na ka bo tibi darigibo tiba. Mahama daa nyɛla bini daa t so leegi armed robber ka daa nyɛ Diaso tiŋnima ni ku so.

##### Cabinet Minister
Silmin gɔli May, yuuni 2017, tingbani Nana Akufo-Addo daa nyɛla ŋun boli Dominic Nitiwul n pahi niribi pishiyinika ban yɛn be o cabinet ni. Lala yuya ŋk,daa nyɛla dini zaŋ shɛli tahi Ghana jina duu ka jina duu kuɣulana Rt. Hon. Prof. Mike Ocquaye daa boli shɛli.

## Biɛhigu
Dominic Nitiwul nyɛla ŋun mali paɣa ni bihi a nu.

## Kundivihira